section_heading: Radnja
paragraph_text: Nakon odabira, igrač se nađe na pustoj obali, gdje pronađe olupinu legendarnog piratskog broda "Nemesis". Igrač odlučuje popraviti brod i uzeti ga za sebe. Nakon što popravi "Nemesis", Sterling njime kreće u potragu za brodskim dijelovima koji nedostaju (polenom, kotačem kormila...), koji leže rasuti diljem Kariba, te usput okuplja i posadu za brod. Usput susreće mutirana morska čudovišta, španjolske konkvistadore, Britansku kraljevsku mornaricu, te posjećuje mjesta poput Port Royala, San Juana, i Tortuge. Nakon što u potpunosti obnovi "Nemesis", Sterling njime kreće u potragu za dušom morske boginje Kalipso, koja je zarobljena u kristalu. Oslabađajući nju, Sterling će osloboditi i vlastitu dušu.